ആര്യ അംബേക്കർ

മഹാരാഷ്ട്രയിലെ പൂനെയിൽ നിന്നുള്ള ഒരു മറാത്തി പിന്നണി ഗായികയും അഭിനേതാവുമാണ് ആര്യ അംബേകർ. മറാത്തിയിലും ഹിന്ദിയിലും സിനിമകൾക്കും ആൽബങ്ങൾക്കും വേണ്ടി നിരവധി ഗാനങ്ങൾ അവർ റെക്കോർഡ് ചെയ്തിട്ടുണ്ട്. യു.എ.ഇ, യു.എസ്.എ എന്നിവയുൾപ്പെടെ ഇന്ത്യയിലുടനീളമുള്ള വിവിധ പ്രശസ്തമായ സംഗീതകച്ചേരികളും അവർ അവതരിപ്പിച്ചിട്ടുണ്ട്. ഫിലിംഫെയർ അവാർഡ് ഉൾപ്പെടെ നിരവധി അംഗീകാരങ്ങൾ ആര്യ നേടിയിട്ടുണ്ട്.
2008 ജൂലൈ മുതൽ 2009 ഫെബ്രുവരി വരെ സീ മറാഠി ചാനലിൽ സംപ്രേഷണം ചെയ്ത Sa Re Ga Ma Pa Marathi L'il Champs  ൻ്റെ ആദ്യ സീസണിൽ അവർ പങ്കെടുക്കുകയും ഫൈനലിൽ എത്തുകയും ചെയ്തു.

2017 ജനുവരിയിൽ തി സദ്ദ്യാ കേ കാർത്തേ എന്ന ചിത്രത്തിലൂടെയാണ് ആര്യ അഭിനയരംഗത്തേക്ക് എത്തുന്നത്. 
സ്വകാര്യ ജീവിതം
സമീർ അംബേക്കറിൻ്റെയും ശ്രുതി അംബേക്കറിൻ്റെയും മകളാണ് ആര്യ. ശ്രുതി അംബേക്കർ ജയ്പൂർ ഘരാനയിലെ ക്ലാസിക്കൽ വോക്കലിസ്റ്റാണ് , സമീർ തൊഴിൽപരമായി ഡോക്ടറാണ്. ആര്യ സാമ്പത്തിക ശാസ്ത്രത്തിൽ ബിരുദാനന്തര ബിരുദം നേടിയിട്ടുണ്ട്. പ്രശസ്തമായ ഫെർഗൂസൻ കോളേജിലാണ് അവൾ ബിരുദത്തിന് പഠിച്ചത് . അവൾ മാസ്റ്റർ ഓഫ് ആർട്സ്, എംഎ, സംഗീതത്തിൽ ബിരുദം നേടിയിട്ടുണ്ട്. എംഎ പരീക്ഷയ്ക്ക് സർവകലാശാലയിൽ ഒന്നാം റാങ്ക് നേടി സ്വർണമെഡൽ കരസ്ഥമാക്കി. അവൾ സൗണ്ട് എഞ്ചിനീയറിംഗിൽ സർട്ടിഫിക്കറ്റ് കോഴ്സ് പൂർത്തിയാക്കി.
പശ്ചാത്തലം
ക്ലാസിക്കൽ വോക്കലിസ്റ്റായ ആര്യയുടെ മുത്തശ്ശിയാണ് ആര്യയ്ക്ക് രണ്ട് വയസ്സുള്ളപ്പോൾ ആര്യയിലെ കഴിവ് തിരിച്ചറിഞ്ഞത്. അഞ്ചര വയസ്സിൽ ഗുരുവും അമ്മയുമായ ശ്രുതി അംബേക്കറിൽ നിന്നാണ് ആര്യ തൻ്റെ ഔപചാരിക സംഗീത പരിശീലനം ആരംഭിച്ചത്. ആറാം വയസ്സിൽ ഒന്നാം ക്ലാസിൽ പഠിക്കുമ്പോഴാണ് ആര്യ ആദ്യമായി സംഗീതം അവതരിപ്പിച്ചത്."Spotting Talent" – Article on Aarya in Lokmat Times paper  

അവൾ 2008-ൽ റിയാലിറ്റി ടിവി സംഗീത മത്സരമായ  Sa Re Ga Ma Pa Marathi L'il Champs-ൽ തിരഞ്ഞെടുക്കപ്പെടുകയും തുടർന്ന് ഫൈനലിസ്റ്റായി മാറുകയും ചെയ്തു.

ബാഹ്യ ലിങ്കുകൾ
 Aarya's Official Facebook Page
 Aarya's Official Youtube Channel
 Aarya's profile on SAREGAMA site

അവലംബം